ai4bharat/Pralekha huggingface dataset:
माहिती आणि प्रसारण मंत्रालय
यंदाच्या स्वातंत्र्यदिनानिमित्त फिल्म्स डिव्हिजनबरोबर पुन्हा अनुभवा भारताच्या स्वातंत्र्य चळवळीचे क्षण
मुंबई, 14 ऑगस्ट 2020
74 व्या स्वातंत्र्यदिना निमित्त फिल्म्स डिव्हिजनने अतिशय मेहनतीने भारताच्या गौरवशाली स्वातंत्र्य चळवळीचे दुर्मिळ क्षण  संकलित केले आहेत. स्वातंत्र्य दिनाचे औचित्य साधून 15 ऑगस्ट 2020 रोजी ‘इंडिया विन्स फ्रीडम"  आणि ‘इंडिया इंडिपेंडंट’  असे दोन माहितीपट दाखवले जाणार आहेत.
'इंडिया विन्स फ्रीडम ' हा भारताच्या स्वातंत्र्य लढ्याच्या मालिकेचा एक भाग आहे ज्यामध्ये नवे गव्हर्नर जनरल लॉर्ड माउंटबॅटन यांचे आगमन आणि राजवटीकडून भारताच्या जनतेकडे सत्ता हस्तांतरित होण्यासंबंधी विविध घटनांचे चित्रण आहे.
‘इंडिया इंडिपेंडेंट’ या माहितीपटात स्वातंत्र्यासाठी भारताच्या दीर्घकाळ चाललेल्या संघर्षाचे वर्णन आहे. सुमारे दोनशे वर्षांपासून भारतातील परदेशी राजवटीचा इतिहास पडद्यावर जिवंत करण्यात आला आहे. 1857 च्या विद्रोहाच्या काळापासून  महात्मा गांधींच्या हौतात्म्यापर्यंत भारतीय देशभक्तांची गाथा चित्ररूपात ध्वनिमुद्रित केली आहे.
या व्यतिरिक्त, 7- 21, ऑगस्ट 2020. दरम्यान सुरू असलेल्या 'ऑनलाईन देशभक्तीपर चित्रपट महोत्सवात' राष्ट्रीय चित्रपट विकास महामंडळाच्या  पुढाकाराने स्वातंत्र्य चळवळीला आणि देशभक्तीपर भावनेला समर्पित फिल्मस् डिव्हिजनचे 14 निवडक चित्रपट दाखवले जात आहेत. माहिती आणि प्रसारण मंत्रालयाच्या स्वातंत्र्यदिन सोहळा 2020 चा भाग म्हणून हा महोत्सव 'www.cinemasofindia.com' वर विनामूल्य दाखवला जात आहे.
देशभक्तीची भावना पुन्हा प्रज्वलित करण्यासाठी कृपया फिल्म्स डिव्हिजनचे संकेतस्थळ https://filmsdivision.org/ वर भेट द्या आणि “डॉक्युमेंट्री ऑफ द वीक ” विभागावर क्लिक करा किंवा स्वातंत्र्यदिनी हे विशेष चित्रपट पाहण्यासाठी एफडी यूट्यूब चॅनेल, https://www.youtube.com/user/FilmsDivision किंवा 'www.cinemasofindia.com' वर लॉग ऑन करा.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 72
आरोग्य आणि कुटुंब कल्याण मंत्रालय
कोविड – 19 संसर्ग तपासणी सुविधा केंद्रे
नवी दिल्ली, 15 सप्टेंबर 2020
केंद्र सरकारच्या वैद्यकीय संशोधन विभागाच्या अखत्यारीतील ICMR अर्थात भारतीय वैद्यकीय संशोधन परिषद या स्वायत्त संस्थेने, मार्च 2020 ते जुलै 2020 या पाच महिन्यांच्या कालावधीत देशभरात उभारल्या गेलेल्या अधिकृत कोविड- 19 संसर्ग तपासणी सुविधा केंद्रांची आकडेवारी प्रसिध्द केली आहे. त्यानुसार मार्च महिन्यात देशात 152 अधिकृत तपासणी केंद्रे होती. एप्रिलमध्ये त्यांची संख्या वाढून 247 झाली. त्यापाठोपाठ मे महिन्यात 275, जून महिन्यात 367 तर जुलै महिन्यात देशात 298 अधिकृत कोविड-19 विषाणू तपासणी सुविधा केंद्रे कार्यरत होती.
आरोग्य आणि कुटुंब कल्याण राज्यमंत्री अश्विनीकुमार चौबे यांनी मंगळवारी राज्यसभेत दिलेल्या लिखित उत्तरात ही माहिती दिली आहे.
या कालावधीत महाराष्ट्रातील तपासणी सुविधा केंद्रांची आकडेवारी लक्षात घेतली तर मार्चमध्ये राज्यात 19 केंद्रे उभारली गेली तर एप्रिलमध्ये जवळजवळ दुप्पट म्हणजे 36 अधिकृत तपासणी केंद्रे कार्यरत होती. मे महिन्यात 23 केंद्रांमध्ये तपासणी सुरु होती तर जूनमध्ये राज्यातील वाढता विषाणू संसर्ग लक्षात घेता, केंद्रांची संख्या वाढवून 32 करण्यात आली. जुलै महिन्यात राज्यात कोविड- 19 विषाणू संसर्ग तपासणीसाठी 21 अधिकृत सुविधा केंद्रांमध्ये तपासणी सुरु होती.
B.Gokhale/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पंतप्रधान कार्यालय
पंतप्रधानांच्या हस्ते श्रीनगरमधील किशनगंगा जलऊर्जा प्रकल्प देशार्पण
नवी दिल्ली, 19 मे 2018
पंतप्रधान नरेंद्र मोदी यांनी श्रीनगरमधील किशनगंगा जलऊर्जा प्रकल्प समारंभपूर्वक देशार्पण केला.
श्रीनगर रिंगरोडची पायाभरणीही पंतप्रधानांनी यावेळी केली.
उपस्थितांशी संवाद साधताना पंतप्रधानांनी गेल्या चार वर्षात जम्मू आणि कश्मीरला दिलेल्या भेटींच्या आठवणींना उजाळा दिला.
रमझानचा पवित्र महिना हा प्रेषित मोहम्मदाची शिकवण आणि संदेश यांचे स्मरण करण्याच्या दृष्टीने महत्वाचा आहे, असे पंतप्रधान म्हणाले.
राज्याची विजेची गरज भागवण्याच्या दृष्टीने 330 मेगावॅट क्षमतेचा किशनगंगा जलऊर्जा प्रकल्प उपयुक्त ठरेल, असेही त्यांनी सांगितले.
जम्मू, कश्मीर आणि लडाख या तिन्ही प्रदेशाच्या संतुलित विकासाच्या आवश्यकतेवर त्यांनी भर दिला.
B.Gokhale/M.Pange/D.Rane
(Visitor Counter : 78
पंतप्रधान कार्यालय
पंतप्रधानांनी केले आम आदमी पार्टीचे अभिनंदन
नवी दिल्ली, 11 फेब्रुवारी 2020
दिल्ली विधानसभा निवडणुकीतील विजयाबद्दल पंतप्रधान नरेंद्र मोदी यांनी आप आणि अरविंद केजरीवाल यांचे अभिनंदन केले आहे.
‘दिल्ली विधानसभा निवडणुकीतील विजयाबद्दल आप आणि अरविंद केजरीवाल यांचे अभिनंदन. दिल्लीच्या नागरिकांच्या इच्छाआकांक्षा पूर्ण करण्यासाठी शुभेच्छा’ असे पंतप्रधानांनी म्हटले आहे.
Congratulations to AAP and Shri @ArvindKejriwal Ji for the victory in the Delhi Assembly Elections. Wishing them the very best in fulfilling the aspirations of the people of Delhi.
— Narendra Modi  February 11, 2020
B.Gokhale/S.Kakade/P.Kor
(Visitor Counter : 84
माहिती आणि प्रसारण मंत्रालय
इफ्फी@50 मध्ये माहिती आणि प्रसारण मंत्रालयाकडून संवादात्मक डिजिटल मल्टी मिडिया प्रदर्शनाचे आयोजन
गोवा, 23 नोव्हेंबर 2019
इफ्फीच्या अनुभवाला नवी जोड देण्यासाठी यावर्षी हायटेक डिजिटल, संवादात्मक मल्टीमिडिया प्रदर्शनाचे गोव्यात कला अकादमीजवळ दर्या संगम इथे आयोजन करण्यात आले आहे. ब्युरो ऑफ आउटरिच अँड कम्युनिकेशन आणि राष्ट्रीय चित्रपट संग्रहालयाने आयोजित केलेल्या इफ्फी@50 या प्रदर्शनात इफ्फीच्या गेल्या 50 वर्षातल्या प्रवासाचा मागोवा घेण्यात आला आहे. भारतीय चित्रपटांचा इतिहास जगापुढे आणण्यासाठी त्याचबरोबर जगभरातील चित्रपटसृष्टीचे भारतात दर्शन घडवण्याची संधी हा मंच उपलब्ध करुन देतो.
360 बुलेट शॉट, आग्युमेंटेड रिॲलिटी एक्सपिरियन्स, व्हर्टीकल डिजिटल डिस्पेल पॅनेल, व्हर्च्युअल रिॲलिटी ट्रल्स, होलोग्राम तंत्रज्ञान यासारख्या उच्च तंत्रज्ञानातून प्रदर्शनाला भेट देणाऱ्यांना स्वशिक्षणाचा ऐतिहासिक अनुभव हे प्रदर्शन देत असल्याचे माहिती आणि प्रसारण मंत्रालयाचे अतिरिक्त सचिव अतुल कुमार तिवारी यांनी आज पत्रकार परिषदेत सांगितले. चित्रपट क्षेत्रात युवा पिढीसाठी अनेक संधी उपलब्ध असून, या प्रदर्शनातून त्यांना याविषयी मौल्यवान माहिती मिळू शकेल, असे ते म्हणाले. प्रश्नमंजूषेत सहभागी होण्याची संधी, एआर तंत्रज्ञानाचा वापर करुन महात्मा गांधी यांच्या आभासी प्रतिमेसमवेत फोटो काढण्याची संधी, इफ्फीच्या याआधीच्या वर्षातल्या दुर्मिळ क्लिप्स पाहण्याची संधी या प्रदर्शनामुळे मिळणार आहे. संवादात्मक कार्यक्रमात सहभागी होण्याची संधीही या प्रदर्शनात उपलब्ध आहे. कोकणी चित्रपटासाठी एक विभाग असून, महात्मा गांधी यांच्या 150 व्या जयंतीचे औचित्य साधून त्यासाठीही एक विभाग असल्याचे त्यांनी सांगितले.
अतिशय मौल्यवान संधी आपल्या दारी आली आहे. या संधीचा फायदा आपण घ्यायला हवा. गोव्यातल्या आणि आजुबाजुच्या परिसरातल्या विद्यार्थ्यांनी या प्रदर्शनाला अवश्य भेट द्यावी, असे गोव्यातल्या एंटरटेनमेंट सोसायटीचे मुख्य कार्यकारी अधिकारी अमित सतिजा यांनी सांगितले.
एनएफएआयचे संचालक प्रकाश मगदूम, रिजनल आऊटरिच ब्युरो पुणेचे संचालक संतोष अजमेरा या पत्रकार परिषदेत सहभागी झाले. इफ्फीचा सुरुवातीपासूनचा प्रवास दर्शवणारे लार्जस्केल प्रोजेक्शन मॅपिंग हे या प्रदर्शनाचे वैशिष्ट्य आहे. जोधा अकबर, बाजीराव मस्तानी, जेम्स बॉन्ड या चित्रपटांचे सेटस् प्रोजेक्शन मॅपिंग तंत्राद्वारे निर्माण करण्यात आले आहेत.
याशिवाय चित्रपट प्रश्नमंजूषा, स्वच्छ भारत, एकदाच वापरात येणाऱ्या प्लॅस्टिकचा उपयोग टाळणे, एक भारत-श्रेष्ठ भारत यासारख्या, उपक्रमावर लघुपट निर्मिती यासंदर्भात मुलांसाठी दररोज स्पर्धांचे आयोजन करण्यात आले आहे. 50 विजेत्यांना पारितोषिकेही देण्यात येत आहेत. 28 नोव्हेंबरपर्यंत सकाळी दहा ते रात्री नऊ पर्यंत प्रदर्शन खुले राहणार आहे.
G.Chippalkatti/N.Chitale/D.Rane
(Visitor Counter : 96
महिला आणि बालविकास मंत्रालय
भारतातील महिला सक्षमीकरण आणि त्यासाठी सीएसआरचा प्रेरकशक्तीच्या रुपात वापर या विषयावर राष्ट्रीय महिला आयोगाची मुंबईत गोलमेज सल्लागार बैठक
महिलांच्या समग्र विकासासाठी सीएसआरचा वापर करण्याच्या दृष्टीने अभ्यास आणि नियोजन करणे हा या बैठकीच्या आयोजनाचा मुख्य उद्देश
नवी दिल्ली, 15 सप्टेंबर 2022
राष्ट्रीय महिला आयोगाने सीआयआय अर्थात भारतीय उद्योग महासंघाच्या सहकार्याने मोठ्या औद्योगिक संस्था तसेच मोठ्या कॉर्पोरेट कंपन्यांचे प्रमुख यांच्यासह आज मुंबईत ‘भारतातील महिलांचे सक्षमीकरण आणि त्यासाठी सीएसआर अर्थात कॉर्पोरेट सामाजिक दायित्व निधीचा प्रेरकशक्तीच्या रुपात वापर’ या विषयावरील गोलमेज सल्लागार बैठक आयोजित केली होती. देशातील महिलांच्या समग्र विकासासाठी सीएसआरचा वापर करण्याच्या दृष्टीने अभ्यास आणि नियोजन करणे हा या सल्लागार बैठकीच्या आयोजनामागील मुख्य उद्देश होता. इतर अनेक मुद्द्यांबरोबर शाश्वत विकास ध्येये तसेच महिला सक्षमीकरण आणि ‘सीएसआर: क्रिएटिंग कोलबोरेटिव्ह स्पेसेस’ या विषयांवर बैठकीत चर्चा करण्यात आली.
राष्ट्रीय महिला आयोगाच्या अध्यक्ष रेखा शर्मा, सीआयआयच्या सीएसआरविषयक राष्ट्रीय समितीचे सह-अध्यक्ष आशंक देसाई, आयोगाच्या सदस्य मीता राजीवलोचन तसेच सीआयआयच्या सीएसआरविषयक राष्ट्रीय समितीच्या सह-अध्यक्ष रुमझुम यांनी संयुक्तपणे या बैठकीचे अध्यक्षपद भूषविले. बैठकीत झालेल्या चर्चेमध्ये 32 विविध कॉर्पोरेट संस्थांच्या सीएसआर प्रमुखांनी भाग घेतला.
उद्योग क्षेत्र सहभागी होऊ शकेल आणि सहकारी संबंध प्रस्थापित करू शकेल अशा महिला सशक्तीकरणाच्या विविध पैलूंना रेखा शर्मा यांनी त्यांच्या उद्घाटनपर भाषणात स्पर्श केला. यामध्ये घरगुती हिंसाचाराच्या घटनांतून बचावलेल्या स्त्रियांचे पुनर्वसन, मानवी तस्करीच्या गुन्ह्यांतून सोडवून आणलेल्या पिडीतांसाठी रोजगार निर्मिती, दिव्यांग महिलांचे कौशल्य प्रशिक्षण, मुलींचे शिक्षण, संशोधन आणि माहितीचा कोष निर्माण करणे अशा अनेक घटकांचा समावेश होता.
“कॉर्पोरेट सामाजिक जबाबदारी आता लैंगिक विषमतेचया समस्येवरील उपाययोजनांचा नवा मार्ग ठरला हे .कॉर्पोरेट उद्योगांनी समान प्राधान्याच्या बाबी निश्चित केल्या आणि ठळकपणे दिसून येईल असा मोठा बदल घडवून आणण्यासाठी एकमेकांच्या सहकार्याने त्याबाबत काम सुरु केले तर सर्वच क्षेत्रांमध्ये महिला सशक्तीकरणात वाढ करता येऊ शकेल,” असे शर्मा म्हणाल्या.
एका स्वतंत्र चर्चासत्रात, या बैठकीतील सहभागींनी, तस्करीला बळी पडलेल्या महिलांसाठी कौशल्य शिक्षण आणि निवारा पुरविणे, काम करणाऱ्या महिलांसाठी आर्थिक समावेशन तसेच लहान मुलांच्या देखभालीसाठी पाठबळ अशा विषयांमध्ये या महिलांचे सशक्तीकरण करण्याच्या कार्यात उभी राहणारी आव्हाने आणि या आव्हानांचा सामना करण्यासाठी उद्योगक्षेत्र कशा प्रकारे एकत्र येऊ शकते यावर उहापोह केला.महिला सशक्तीकरणाला प्रोत्साहन देण्यात सरकारची भूमिका आणि महिला सशक्तीकरण करण्यात सीएसआर अधिक सुलभता कशी आणु शकेल याबद्दल उपस्थितांचे दृष्टीकोन यावेळी जाणून घेण्यात आले.
या गोलमेज बैठकीमुळे, महिला सशक्तीकरणाच्या बाबतीत कॉर्पोरेट संस्थांकडून हाती सीएसआर उपक्रमांबाबत राष्ट्रीय महिला आयोगाला अधिक माहिती मिळवण्यास मदत झाली. भविष्यात महिला सशक्तीकरणाच्या दिशेने सहयोगी उपक्रम हाती घेण्याच्या दिशेने मार्ग आखता यावा हा या परिषदेचा उद्देश होता.
R.Aghor /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 389
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी प्रयागराज येथून देशव्यापी स्वच्छ भारत कार्यक्रमाची सुरुवात केली
लोकसहभागातून एका महिन्यात 75 लाख किलो कचऱ्याचे संकलन करून भारत नवा विक्रम नोंदवणार : केंद्रीय मंत्री अनुराग ठाकूर
नवी दिल्ली, 1 ऑक्टोबर 2021
महत्त्वाचे मुद्दे:
- उत्तर प्रदेशचे उपमुख्यमंत्री केशव प्रसाद मौर्य, उत्तर प्रदेशाचे हवाई उड्डाण मंत्री नंदगोपाळ गुप्त आणि केंद्रीय क्रीडा आणि युवक कल्याण राज्यमंत्री, आणि उत्तर प्रदेशाचे पंचायत राज मंत्री उपेंद्र तिवारी देखील या कार्यक्रमाला उपस्थित होते.
- स्वातंत्र्याचा अमृतमहोत्सव साजरा करण्यासाठीच्या कार्यक्रमाचा भाग म्हणून लोकांचा कचरा सफाईतील विशेषतः एकदा वापरून टाकून देण्याच्या प्लॅस्टिकचा कचरा साफ करण्यातील लोकांचा सहभाग सुनिश्चित करण्यासाठी ही स्वच्छता मोहीम हाती घेण्यात आली आहे.
केंद्रीय युवा व्यवहार आणि क्रीडामंत्री अनुराग ठाकूर यांनी उत्तर प्रदेशातील प्रयागराज येथे देशव्यापी स्वच्छ भारत कार्यक्रमातील स्वच्छता अभियानात भाग घेतला. उत्तर प्रदेशचे उपमुख्यमंत्री केशव प्रसाद मौर्य, युवक कल्याण आणि क्रीडा राज्यमंत्री उपेंद्र तिवारी, केंद्रीय युवक व्यवहार आणि क्रीडा मंत्रालयाच्या क्रीडा विभागाच्या सचिव उषा शर्मा यांच्यासह केंद्र आणि राज्य सरकारमधील ज्येष्ठ अधिकारी या कार्यक्रमाला उपस्थित होते.
या प्रसंगी बोलताना केंद्रीय मंत्री अनुराग ठाकूर म्हणाले की, स्वच्छता अभियान सुरु करण्यासाठी संगमस्थळी असलेल्या या शहरापेक्षा अधिक समर्पक स्थळ दुसरे असूच शकत नाही. येथे स्वच्छतेबद्दल दिलेला संदेश संपूर्ण देशाला प्रेरणा देईल. 1 ऑक्टोबर 2021 ते 31 ऑक्टोबर 2021 या कालावधीत होणाऱ्या या कार्यक्रमात सर्वांनी भाग घेण्याचे आवाहन अनुराग ठाकूर यांनी केले.ते म्हणाले की, “आपण देशाच्या स्वातंत्र्यप्राप्तीचा अमृतमहोत्सव साजरा करीत आहोत. स्वातंत्र्यसैनिकांनी आपल्याला वसाहतवादी राजवटीपासून मुक्त केले, आता आपला तरुण वर्ग देशाला कचऱ्यापासून मुक्ती देतील.” या कार्यक्रमाला उपस्थित असलेल्या युवा स्वयंसेवकांना केंद्रीय मंत्र्यांनी प्रोत्साहन देऊन कौतुक केले.
केंद्रीय मंत्री ठाकूर पुढे म्हणाले की, महात्मा गांधीजींनी स्वातंत्र्यपूर्व काळात आपल्याला स्वच्छतेचा संदेश दिला आणि आता दीर्घकाळानंतर पंतप्रधान नरेंद्र मोदी यांनी देशाला स्वच्छता अभियानाची देणगी दिली आहे. त्यांनी सांगितले की, या मोठ्या उपक्रमाच्या माध्यमातून 75 लाख किलो कचरा, मुख्यतः प्लॅस्टिक कचरा गोळा केला जाईल आणि नागरिकांची मदत आणि स्वयंस्फूर्त सहभागातून त्या कचऱ्याची विल्हेवाट लावली जाईल.
या कार्यक्रमानंतर केंद्रीय मंत्री अनुराग ठाकूर यांनी संगम परिसरात स्वच्छता अभियानाला प्रारंभ केला आणि स्वच्छतेचा संदेश दिला.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
गृह आणि शहरी व्यवहार मंत्रालय
देशभरातील अनेक शहरांमध्ये महिलांच्या नेतृत्वाखाली 17 लाख नागरिकांनी कचरामुक्त शहरांसाठी घेतली शपथ
देशभरातील अनेक शहरांमध्ये निघालेल्या पहिल्या वहिल्या स्वच्छ ‘मशाल मार्च’ने नागरिकांचे लक्ष वेधून घेतले. विविध शहरातील नागरिक स्वच्छतेसाठी एकत्र येत कचरामुक्त शहरांसाठी रॅली , स्वच्छता मोहिम आणि शून्य कचरा कार्यक्रम देशभरात राबवत आहेत. काश्मीरमधील बारामुल्ला ते तामिळनाडूमधील तिरुवुरुपर्यंत महिला कार्यकर्त्यांनी शहरी स्वच्छतेप्रति आपली बांधिलकी दाखवत मार्च काढला.
प्रत्येक मशाल मार्च हा स्वच्छतेसाठी आपल्या सवयी बदलण्याचे आवाहन करत होता. 29, 30 आणि 31 मार्च 2023 या कालावधीत स्वच्छ मशाल मार्चमध्ये सहभागी होत, स्वच्छता महिला कार्यकर्त्या लाखोंच्या संख्येने देशभरातील 3000 पेक्षा जास्त महानगरांमधून आणि शहरांमधून कचऱ्याविरुद्धची लढाई तीव्र करण्यासाठी आणि कचरामुक्त भारत साकारण्यासाठी एकत्र आल्या. शहराचे चित्र पालटण्यासाठी देशाच्या कानाकोपऱ्यातून आलेल्या या महिलांचा प्रवास प्रेरणादायी आहे. कचरामुक्त शहरांचे लक्ष्य साकार करण्यासाठी नागरिकांना प्रभाग स्तरावर एकत्र आणणे हे स्वच्छ भारत मोहिमेचे उद्दिष्ट आहे.
पहिला मशाल मार्च आंतरराष्ट्रीय शून्य कचरा दिवसाच्या पूर्वसंध्येला काढण्यात आला. नागरिक विशेषतः महिला स्वच्छता नेत्या म्हणजेच स्वच्छता दूत, कचरा मुक्त शहरे आकाराला आणण्याप्रति आपली बांधिलकी व्यक्त करण्यासाठी उत्साहाने एकत्र आल्या होत्या. या रॅलीमध्ये नागरिक मोठ्या संख्येने स्वेच्छेने भाग घेत होते आणि स्वच्छतेचे महत्व समजून घेत होते.
मध्यप्रदेशातल्या भोपाळ आणि उज्जैन या मुख्य स्वच्छता चॅम्पियन शहरांमध्ये दिवसभर त्याचबरोबर रात्रीही स्त्रियांचा सहभाग असलेल्या स्वच्छ मशाल मार्च रॅली निघाल्या आणि त्यात मोठ्या प्रमाणावर नागरिकांचा सहभाग दिसून येत होता.
स्वच्छता मशाल मार्च याबाबतीत लोकांचा उत्साह आणि सहभाग उत्स्फूर्त होता. मोठ्या संख्येने रॅलीत सहभागी होण्याबरोबरच उत्तर प्रदेशमधल्या मथुरेसारख्या ठिकाणी कीर्तनासारखे उपक्रमही एकत्र येत त्यांनी या मार्चचा भाग म्हणून राबवले.
याशिवाय स्वच्छ मशाल मार्च रॅलीमधील सर्व सहभागींनी स्वच्छतेशी संबंधित मूलभूत संदेशांचे पालन, तो आत्मसात करणे आणि त्याचा प्रसार करण्याची स्वच्छता शपथ घेतली.
|
आरोग्य आणि कुटुंब कल्याण मंत्रालय
|
देशातील एकूण कोविड-19 प्रतिबंधक लसीकरण व्याप्तीने केला 213.20 कोटीचा टप्पा पार
12-14 वर्षे वयोगटातील किशोरांना 4.04 कोटीहून अधिक पहिल्या लसीच्या मात्रा देण्यात आल्या
देशातील एकूण उपचाराधीन रूग्णांची संख्या सध्याच्या घडीला 55,114
गेल्या 24 तासांत, 6,809 नवीन रूग्णांची नोंद
कोविडमुक्त होण्याचा दर सध्याच्या घडीला 98.69 टक्के
साप्ताहिक पॉझिटिव्हिटी दर सध्या 2.29 टक्के
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्य़ाप्तीने 213.20  कोटीचा टप्पा पार केला आहे. 16 मार्च 2022 पासून 12 ते 14 वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 4.04 कोटीहून  अधिक किशोरांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वयोगटातील लोकांना कोविड-19 खबरदारीचा लसमात्रा देण्यास 10 एप्रिल 2022 पासून सुरूवात झाली.
सकाळी सात वाजेपर्यंत आलेल्या तात्पुरत्या अहवालानुसार एकत्रित आकड्याचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,219
|
|
2nd Dose
|
|
1,01,07,419
|
|
Precaution Dose
|
|
67,90,777
|
|
FLWs
|
|
1st Dose
|
|
1,84,34,875
|
|
2nd Dose
|
|
1,77,00,550
|
|
Precaution Dose
|
|
1,32,18,784
|
|
Age Group 12-14 years
|
|
1st Dose
|
|
4,04,54,592
|
|
2nd Dose
|
|
3,04,47,547
|
|
Age Group 15-18 years
|
|
1st Dose
|
|
6,17,24,931
|
|
2nd Dose
|
|
5,24,60,623
|
|
Age Group 18-44 years
|
|
1st Dose
|
|
56,06,83,025
|
|
2nd Dose
|
|
51,34,69,217
|
|
Precaution Dose
|
|
6,68,11,557
|
|
Age Group 45-59 years
|
|
1st Dose
|
|
20,39,21,310
|
|
2nd Dose
|
|
19,63,99,252
|
|
Precaution Dose
|
|
3,69,39,914
|
|
Over 60 years
|
|
1st Dose
|
|
12,75,93,629
|
|
2nd Dose
|
|
12,27,63,664
|
|
Precaution Dose
|
|
4,17,07,165
|
|
Precaution Dose
|
|
16,54,68,197
|
|
Total
|
|
2,13,20,43,050
भारतातील उपचाराधीन रूग्णांची संख्या सध्याच्या घडीला 55,114 इतकी आहे. तर उपचाराधीन रूग्णांचे प्रमाण एकूण रूग्णसंख्येच्या 0.12 टक्के इतके आहे.
परिणामस्वरूप, भारतातील कोविडमुक्त होण्याचा दर सध्याच्या घडीला 98.69 टक्के इतका आहे. गेल्या 24 तासांत, 8,414 रूग्ण कोविडमुक्त झाले असून कोविडमुक्त रूग्णांची एकत्रित संख्या आता 4,38,73,430 इतकी आहे.
गेल्या 24 तासांत, 6,809 नवीन रूग्णांची नोंद झाली आहे.
गेल्या 24 तासांत, 3,20,820 कोविड-19 चाचण्या भारतात पार पडल्या असून एकत्रित चाचण्यांची संख्य़ा आतापर्यंत 88.71 कोटी  इतकी आहे.
देशात साप्ताहिक पॉझिटिव्हिटी दर सध्या 2.29 टक्के इतका असून दैनंदिन पॉझिटिव्हीटी दर 2.12 टक्के आहे.
पंतप्रधान कार्यालय
पंतप्रधान 17 जानेवारी रोजी देशाच्या विविध प्रांतांतून स्टॅच्यू ऑफ युनिटीला अखंड रेल्वे जोडणी सुविधा देणाऱ्या आठ गाड्यांना हिरवा झेंडा दाखवतील
गुजरातमधील रेल्वे क्षेत्राशी संबंधित इतर अनेक प्रकल्पांचे उद्घाटन पंतप्रधान करणार आहेत
पंतप्रधान नरेंद्र मोदी 17 जानेवारी 2021 रोजी सकाळी 11 वाजता व्हिडिओ कॉन्फरन्सिंगद्वारे देशाच्या विविध प्रांतांना केवडियाला जोडणार्या आठ गाड्यांना हिरवा झेंडा दाखवतील. या गाड्या स्टॅच्यू ऑफ युनिटीला अखंड जोडणी सुलभ करतील. या कार्यक्रमात पंतप्रधान गुजरातमधील रेल्वे क्षेत्राशी संबंधित इतर अनेक प्रकल्पांचे उद्घाटनही करणार आहेत. यावेळी गुजरातचे मुख्यमंत्री आणि केंद्रीय रेल्वेमंत्री उपस्थित राहणार आहेत.
दाभोई - चांदोड गेज रूपांतरित ब्रॉडगेज रेल्वे मार्ग, चांदोड - केवडिया नवीन ब्रॉडगेज रेल्वे मार्ग, नव्याने विद्युतीकरण केलेला प्रतापनगर - केवडिया विभाग आणि दाभोई, चांदोड आणि केवडिया या नवीन स्थानकांच्या इमारतींचे उद्घाटन पंतप्रधान करणार आहेत. स्थानिक वैशिष्ट्ये आणि आधुनिक प्रवासी सुविधांचा समावेश करून सौंदर्यदृष्ट्या या इमारतींची रचना केली आहे. केवडिया स्थानक हे हरित इमारत प्रमाणपत्र असलेले भारतातील पहिले रेल्वे स्थानक आहे. या प्रकल्पांद्वारे नजीकच्या आदिवासी भागातील विकास कार्यात भर पडेल, नर्मदा नदीच्या काठावर वसलेल्या महत्त्वाच्या धार्मिक आणि पुरातन तीर्थस्थळांना जोडण्यास मदत होईल, देशांतर्गत व आंतरराष्ट्रीय पर्यटन दोन्ही वाढतील, एकूणच या प्रदेशाच्या सामाजिक-आर्थिक विकासासाठी उत्प्रेरक म्हणून काम करेल. नवीन रोजगार आणि व्यवसाय संधी निर्माण करण्यात मदत होईल.
ज्या आठ गाड्या रवाना होणार आहेत त्या खालीलप्रमाणे:-
|
|
Sr.
Num
|
|
Train
Num
|
|
From
|
|
To
|
|
Train Name & frequency
|
|
1
|
|
09103/04
|
|
Kevadiya
|
|
Varanasi
|
|
Mahamana Express 
|
|
2
|
|
02927/28
|
|
Dadar
|
|
Kevadiya
|
|
Dadar-Kevadia Express 
|
|
3
|
|
09247/48
|
|
Ahmedabad
|
|
Kevadiya
|
|
Janshatabdi Express 
|
|
4
|
|
09145/46
|
|
Kevadiya
|
|
H. Nizamuddin
|
|
Nizamuddin – KevadiaSamparkKranti Express .
|
|
5
|
|
09105/06
|
|
Kevadiya
|
|
Rewa
|
|
Kevadia – Rewa Express 
|
|
6
|
|
09119/20
|
|
Chennai
|
|
Kevadiya
|
|
Chennai - Kevadia Express 
|
|
7
|
|
09107/08
|
|
Pratapnagar
|
|
Kevadiya
|
|
MEMU train 
|
|
8
|
|
09109/10
|
|
Kevadiya
|
|
Pratapnagar
|
|
MEMU train 
जन शताब्दी एक्सप्रेसला अद्ययावत “व्हिस्टा-डोम टूरिस्ट कोच” देण्यात आला आहे जो आसमंताच्या विहंगम दृश्याची अनुभूती देईल.
M.Chopade/V.Joshi/P.Kor
पंतप्रधान कार्यालय
पंतप्रधानांनी आचार्य महामंडलेश्वर पूज्य स्वामी अवधेशानंद गिरी जी यांच्याशी दूरध्वनी द्वारे केली चर्चा
दोन शाही स्नानांनंतर कुंभ प्रतीकात्मक पद्धतीने चालविण्याची केली विनंती
मेळ्यातील संतांच्या आरोग्याची पंतप्रधानांनी चौकशी केली
पंतप्रधान नरेंद्र मोदी यांनी आचार्य महामंडलेश्वर पूज्य स्वामी अवधेशानंद गिरी जी यांच्याशी दूरध्वनीद्वारे संवाद साधला आणि त्यांच्याकडे संतांच्या आरोग्याबाबत चौकशी केली. या पर्वादरम्यान प्रशासनाला पूर्ण सहकार्य केल्याबद्दल पंतप्रधानांनी संत समाजाचे आभार मानले.
मेळ्यातील दोन शाही स्नाने आधीच पार पडली असल्याने आता यानंतरचे कुंभ प्रतीकात्मक पद्धतीने साजरे करण्याची विनंती पंतप्रधानांनी या संभाषणात केली. यामुळे महामारीविरुद्धचा लढा बळकट होईल असे ते म्हणाले.
आचार्य महामंडलेश्वर पूज्य स्वामी अवधेशानंद गिरी जी यांनीदेखील पंतप्रधानांच्या या विनंतीचा मान राखत भक्तांनी कुंभ स्नानासाठी मोठ्या प्रमाणात गर्दी करू नये तसेच सर्व कोविडयोग्य वर्तणूक अनुसरावी आणि सर्व नियम नीट पाळावे असे आवाहन केले.
सांस्कृतिक मंत्रालय
स्वातंत्र्याला 75 वर्षे पूर्ण होत असल्याबद्दल 150 स्मारकांवर राष्ट्रध्वज फडकावून भारतीय पुरातत्त्व सर्वेक्षण विभाग  साजरा करणार ‘स्वातंत्र्याचा अमृत महोत्सव’
नवी दिल्ली, 5 ऑगस्ट 2022
“स्वातंत्र्याला 75 वर्षे पूर्ण होत असल्याबद्दल, हर घर तिरंगा ” या देशभक्तीपर अभियाना अंतर्गत, भारतीय पुरातत्व सर्वेक्षण  विभाग देशभरातील 150 स्मारके/स्थळांवर राष्ट्र ध्वज फडकवणार आहे. राष्ट्रध्वज फडकावण्याबरोबर या स्मारकांवर तीन रंगांमधील रोषणाई देखील केली जाईल. देशभरातील 750 स्मारकांच्या ठिकाणी स्वच्छता मोहीम राबविण्यात येणार असून 5 ऑगस्ट ते 15 ऑगस्ट या कालावधीत देशभरातील सर्व केंद्रीय संरक्षित स्मारकांमध्ये मोफत प्रवेशाची घोषणा करण्यात आली आहे. भारतीय पुरातत्व विभागाची 37 मंडळे लोकसहभागाच्या भावनेने स्वातंत्र्याच्या अमृत महोत्सवाला मूर्त रूप देण्याच्या उद्देशाने स्थानिक जनतेचा सहभाग असलेले विविध कार्यक्रम आयोजित करतील. या कार्यक्रमांमध्ये वृक्षारोपण अभियान, शाळा संवाद, व्याख्याने, आरोग्य शिबिरे आणि लहान मुलांच्या जागृतीचे कार्यक्रम याचा समावेश आहे.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 184
पंतप्रधान कार्यालय
भोपाळमधील पुनर्विकसित राणी कमलापती रेल्वे स्थानक, पंतप्रधान राष्ट्राला समर्पित करणार
उज्जैन आणि इंदूर दरम्यान दोन नवीन मेमू रेल्वेगाड्यांना पंतप्रधान दाखवणार हिरवा झेंडा
याव्यतिरिक्त पंतप्रधान मध्य प्रदेशातील रेल्वेच्या अनेक उपक्रमांचा करणार शुभारंभ
नवी दिल्ली, 14 नोव्हेंबर 2021
दिनांक 15 नोव्हेंबर रोजी मध्य प्रदेशात आयोजित केलेल्या आपल्या भेटीदरम्यान, पंतप्रधान श्री नरेंद्र मोदी दुपारच्या 3 वाजण्याच्या सुमारास पुनर्विकसित राणी कमलापती रेल्वे स्टेशन, 2021 चे उद्घाटन करणार आहेत.
गोंड राज्याची शूर आणि निर्भीड राणी कमलापती, हिच्या नावावरून राणी कमलापती रेल्वे स्थानक,हे मध्य प्रदेशातील पहिले जागतिक दर्जाचे रेल्वे स्थानक, पुनर्विकसित करण्यात आले आहे. सार्वजनिक खाजगी भागीदारीतून  पुनर्विकसित, करण्यात आलेल्या या स्थानकाची रचना आधुनिक जागतिक दर्जाच्या सुविधांसह ग्रीन इमारत अशा पध्दतीने केली गेली असून त्यात दिव्यांगजनांना सुलभ रीतीने गतिशील रहाता येईल,हे देखील लक्षात घेतले आहे. हे स्थानक एकात्मिक बहुविध  वाहतुकीचे केंद्र म्हणून विकसित केले आहे.
या कार्यक्रमादरम्यान, पंतप्रधान मध्य प्रदेशातील गेज रूपांतरित आणि विद्युतीकृत उज्जैन-फतेहाबाद चंद्रावतीगंज ब्रॉडगेज विभाग, भोपाळ-बरखेरा विभागातील तिसरी लाइन, गेज रूपांतरित आणि विद्युतीकृत माथेला-निमार खेरी ब्रॉड यासह रेल्वेचे अनेक उपक्रम राष्ट्राला समर्पित करतील. गेज विभाग आणि विद्युतीकृत गुणा-ग्वाल्हेर विभाग. उज्जैन-इंदूर आणि इंदूर-उज्जैन दरम्यानच्या दोन नवीन मेमू ट्रेनलाही पंतप्रधान हिरवा झेंडा दाखवतील.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(